Imaginează-ți o situație

Ești baron-șef într-o țară de proști pe care-i jefuiești sistematic de vreo 30 de ani. N-ai mai construit o autostradă din secolul trecut. Și plânge lumea că poate ar trebui să mai faci una, sau măcar să le repari pe alea vechi. Tu n-ai de unde, că banii ăia deja sunt furați și puși bine.

După care apar niște idioți. Antiasfaltiștii. Un cult de redușicare țipă că mersul cu o viteză mai mare de 30 km/h cauzează autism. Și că oamenii trăiau mai bine când mergeau cu căruțele pe drum de țară. O situație la care oricum tu știi că o să se ajungă în câțiva ani lol.

Și brusc vezi că toată lumea începe să țipe la ăia și ăia înapoi. Antiasfaltiștii nu sunt atât de mulți, dar sunt atât de proști, aroganți și vehemenți încât sunt ca un magnet pentru toți păreriștii din țară. Pentru că părerea lor e atât de absurdă încât poate fi demontată de orice om care a făcut 4 clase și a fost din când în când atent la tablă.

Și descoperi că ai fost lăsat în pace. Nimeni nu mai scrie despre cum ești tu corupt și ai îngropat infrastructura țării. Toți scriu despre antiasfaltiști. Așa că îți desfaci o șampanie liniștit. Ai găsit țap ispășitor. După jumătate de sticlă te taie aroganța, ieși până pe balcon și zici pulimii „Băi, nu știu, pe vremea căruțelor nu erau cazuri documentate de alpinism. Așa. Autism. Eu ce-am zis? Nu contează. Și bitumul ăla, pula mea, e chimic.”. După care te întorci râzând la șampania ta. Iar i-ai făcut pe fraieri.

Exact așa e și cu vaccinurile

Avem epidemie de rujeolă în țară și toată lumea s-a repezit ca găina la muci să o muște de cur pe Olivia Steer și pe antivacciniști. Momentan există pe internet mai multe articole despre cât de proști sunt antivacciniștii decât antivacciniști în țară.

Sunt un paratrăznet bun. Ăștia-s anti și uite. Epidemie! Recunosc, nici eu în înțelepciunea-mi inefabilă nu am putut să mă abțin și am dat niște mui în direcția aia.

Ar fi frumos să fie așa. Sincer. Să avem epidemie din cauză că avem atât de mulți hipsteri new age prăjiți de la iarbă și dietă vegană încât să nu mai creadă în vaccinuri. Existența lor e doar o coincidență. Adevărul e mult mai trist. Avem epidemie de rujeolă pentru că suntem în evul mediu.

Epidemia de rujeolă a apărut din două motive:

Hai întâi să-ți dau niște indicii.

Deși au fost sute de cazuri și 20 de decese deja, nu au apărut nicăieri poze cu victimele, părinții îndurerați, clasică dramă lacrimogenă gen post-colectiv.

În toate știrile despre victime se spune doar județul de proveniență.

Ciudat, nu? Dacă te uiți mai bine, te lămurești de ce. Găsești bucățele de informație. Nu s-a dus presa să vorbească cu rudele victimelor ori de frica lor, ori de frica faptului că materialul o să degenereze în rasism sinistru.

1. Pentru că marea majoritate a cazurilor au fost la țigani. Și nu genul de țigani de oraș, cu fiare vechi și chestii. Țigani clasici. Șatre mobile. Nu e scrisă localitatea de proveniență pentru că n-au. N-au nici acte, nici nimic. Sunt comunități întregi care nici nu prea au vrut să se integreze și nici nu a vrut nimeni să le integreze. Trăiesc în continuare în evul mediu. Nu au stat ei să discute despre mercurul din vaccinuri. Nici măcar nu știu că vaccinurile există.

Dacă i-ar arăta la știri ar ieși un circ sinistru.

2. Pentru că sistemul medical e la pământ și suntem în criză de vaccinuri.

Hei, ghici ce. Toate șmenurile ălea cu administratori de spital care-și duc amantele in excursii din banii statului și colegiile de medici cu conturi de milioane de euro chiar au reușit să ducă sistemul medical din România la pământ. Suntem ultimii din Europa. Sub Albania. Așa că e normal că suntem în criză de vaccinuri de ani buni.

Românul obișnuit nu e chiar în așa hal de tâmpit. Are încredere în medic. Dar dacă se duce la medic cu copilul la vaccinat și ăla îi zice „n-avem pe stoc momentan, vino peste o lună”, și vine peste o lună și aude aceeași poveste. Dar doctorul îi spune că poate să-și comande de pe un site dubios vaccinul, costă un milion, și nu e chiar ca ăla care trebuie dar aproximativ, dar ar putea să mai vină peste o lună, poate are pe stoc și tot așa, la un moment dat uită, se satură, vede că copilul e încă viu și zice „dă-l în mă-sa că n-are nimic. n-are nevoie de ăla. dacă chiar era esențial, apăi avea doctoru, nu trebuia să stau la coadă. E clar că dacă vaccinurile sunt doar pentru ăia care insistă sau dau bani, sunt un moft, nu?”

Și așa am ajuns la epidemie. SEMNELE ERAU ÎNTOTDEAUNA ACOLO. Uite, un articol din 2013 despre cum scade dramatic rata de vaccinare anti rujeolă. Era doar 79%. Și de atunci tot scade în continuare. Și nu din cauza Oliviei Steer ci din cauza dușmanului clasic: statul.

Care ignoră șatre mobile de sute de țigani. Că ar costa resurse și bani să-i integrezi. Mai bine îi lași să se plimbe cu corturile pe la marginile de județ, cum făceau și acum 200 de ani.

Și care a distrus medicina în așa hal încât, chit că natalitatea e la un minim istoric, nu avem destule vaccinuri nici pentru bruma de copii care se mai nasc pe aici. Trebuie să insiști, să te zbați și să aștepți ca să-ți vaccinezi copilul.

Da, sigur. Olivia Steer e în continuare foarte proastă, dar nu prea are nici o vină. I se dă mai multă atenție decât ar trebui. Niște foști miniștri ai sănătății ar trebui linșați puțin în schimb.